
      P R I M A R U L
  Nr. 206/11050/13.11.2025

R E F E R A T    D E   A P R O B A R E 
privind  aprobarea organizării rețelei școlare a unităților de învățământ preuniversitar de stat și particular de pe raza teritorială a
 municipiului Brad, pentru anul școlar 2026 - 2027

	Organizarea rețelei școlare este procesul de cuprindere a unităților de învățământ preuniversitar autorizate/acreditate de stat și particular care funcționează în anul școlar 2026-2027 pe raza municipiului Brad. 
	Potrivit prevederilor art.19 alin. (6) lit. a) din Legea nr. 198/2023 a învățământului preuniversitar, cu modificările și completările ulterioare, ”Rețeaua școlară se organizează după cum urmează:  de autorităţile administraţiei publice locale, cu avizul conform al DJIP/DMBIP, pentru unităţile de învăţământ de stat, particular şi confesional preuniversitar”.
	De asemenea, potrivit prevederilor art. 16 alin. (6) din același act normativ, „Autorităţile administraţiei publice locale, în baza avizului conform al DJIP/DMBIP, aprobă organizarea, funcţionarea şi, după caz, desfiinţarea unor structuri ale unităţii de învăţământ, fără personalitate juridică”.
	Organizarea reţelei şcolare a unităţilor de învăţământ preuniversitar de stat se realizează prin hotărâre a consiliului local, cu avizul conform al Direcției Județene de Învățământ Preuniversitar. Obţinerea avizului conform este obligatorie, lipsa acestuia atrăgând nulitatea hotărârii consiliului local prin care este aprobată reţeaua şcolară.
	Prin adresa nr. 824/M/05.11.2025, înregistrată la Primăria Municipiului Brad sub nr. 48037/06.11.2025, Inspectoratul Școlar Județean Hunedoara a solicitat ca, până la data de 20 noiembrie 2025, să se comunice proiectul hotărârii consiliului local pentru organizarea rețelei școlare pe raza teritorială a municipiului Brad, pentru anul şcolar 2026 - 2027.
	În urma corespondenței purtată cu unitățile de învățământ preuniversitar de stat și particular de pe raza teritorială a municipiului Brad, organizarea rețelei școlare pentru anul școlar 2026 – 2027, este  cea prevăzută în Anexa la proiectul de hotărâre.
În contextul celor de mai sus, am inițiat prezentul proiect de hotărâre prin care am propus aprobarea  organizării rețelei școlare a unităților de învățământ preuniversitar de stat de pe raza teritorială a municipiului Brad, pentru anul școlar 2026 - 2027 și îl supun spre dezbatere și aprobare plenului Consiliului Local al Municipiului Brad în forma prezentată.	
 Invoc în susţinerea propunerii mele prevederile art.16 alin. (1) și alin. (6), art. 19 alin. (6) lit. a), alin. (7)  și alin. (8), art. 23 din Legea nr. 198/2023 a învățământului preuniversitar cu modificările și completările ulterioare, ale Ordinului Ministrului Educației și Cercetării nr. 6637/2025 privind aprobarea Calendarului operaţiunilor de organizare a reţelei şcolare, pentru anul şcolar 2026-2027, ale art. 129 alin. (7) lit. a)  din  O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

